અન્ય બનાવમાં લોધિકાના રાતૈયા ગામે રહેતા અને મેટોડામાં મંડપ સર્વિસ તથા લાઇટ ડેકોરેશનની દૂકાન ચલાવતા 24 વર્ષીય સંજય મનજીભાઈ વાગડીયા નામના યુવાનની હત્યા કરવામાં આવી હતી. દૂકાન વધાવીને ઘરે જતા આ યુવાનને કોઇએ સાથળ, થાપા, કમર, તેમજ પીઠમાં દસ જેટલા છરી જેવા તીક્ષ્ણ હથીયારના ઘા ઝીંકી દીધા હતાં. અકસ્માત નડ્યો હોવાનું સમજીને તેના પરિવારજનોએ હોસ્પિટલે ખસેડ્યો હતો. પણ તબિબની તપાસમાં હથીયારના ઘા જોવા મળતા બનાવ હત્યાનો હોવાનું ખુલ્યું હતું. મૃતક યુવાનની બે દિવસ પૂર્વે જ સગાઈ થઇ હોવાનું અને તે ખૂબ જ સરળ સ્વભાવનો હોવાનું પણ પોલીસની પ્રાથમિક તપાસમાં જાણવા મળ્યું હતું. ત્યારે આ બનાવનો ભેદ ઉકેલવા લોધીકા પોલીસે તપાસનો ધમધમાટ શરૂ કર્યો છે.